Diari Oficial de la Generalitat Valenciana


Sumari del DOGV 1069, del 22-05-1989 (1989/813924)

CIRCULAR de 9 de maig de 1989, de la Conselleria d'Agricultura i Pesca, sobre incendis forestals, campanya 1989-1990.
---------------------------------------------------------------------------------------------------------------------

### Dades del document

Número de DOGV
:   1069

Data del DOGV
:   22-05-1989

Secció del DOGV
:   ALTRES DISPOSICIONS

Número del document
:   1989/813924


Data del document
:   09-05-1989

Organisme emissor
:   Conselleria d'Agricultura, Ramaderia i Pesca

Tipus de document
:   Anunci

Circular de 9 de maig de 1989, de la Conselleria d'Agricultura i Pesca, sobre incendis forestals, campanya 1989-90.  
D'Acord amb el que disposen la Llei 81/1968, de 5 de desembre de 1972, el seu Reglament, de 24 de desembre de 1972, sobre Incendis Forestals, i el Reial Decret 1777/79, de 22 de juny, pel qual són declarats «Zona de Perill d'Incendis» certs municipis de la Comunitat Valenciana, i per tal de prevenir i extingir-hi més eficaçment els incendis forestals, dispose:  
A) Mesures preventives de caràcter extraordinari (de l'1 de juny al 30 de setembre).  
Sobre la superfície ocupada per les forests i en una franja de 400 metres al voltant d'aquestes, excepte si en aquesta franja existeix un obstacle que impedeix el progrés del foc cap a la forest, es prohibeix:  
1.r Encendre foc amb qualsevol finalitat fora de les instal·lacions preparades amb aquest fi.  
2.n Llançar llumins i puntes de cigarretes enceses.  
3.r L?ús de cartutxos de caça provistos de tacs de paper.  
4.t Les estades i acampades a zones no acondicionades per a aquests usos.  
Es prohibeix si no es té l'autorització corresponent:  
5.é La crema de restes agrícoles, forestals o de fem urbà.  
6.é L?emmagatzematge, el transport o la utilització de matèries inflamables o explosives.  
7.é La instal·lació d'abocadors de fem urbà, temporals o definitius.  
8.é Operacions de carboneig de llenya i de destil·lació de plantes aromàtiques.  
9.é El llançament de coets, globus o artefactes de qualsevol classe que continguen foc.  
10. La utilització de grups electrògens, motors, equips elèctrics o d'explosió, aparells de soldadura, etc.  
11. Acumulació i emmagatzematge de fusta, llenya i qualsevol altra matèria combustible que constituesca risc d'incendi.  
12. El trànsit per zones que l?Administració haja declarat com a «d'alt perill d'incendis».  
B) Mesures preventives de caràcter ordinari (de l'1 d'octubre al 30 de maig).  
Sobre la superfície ocupada per les forests i en una franja de 100 m al voltant d'aquestes, excepte si en aquesta franja existeix un obstacle que impedeix el progrés del foc cap a la forest, es prohibeix:  
1.r Encendre foc amb qualsevol finalitat, fora de les instal·lacions preparades amb aquest fi.  
2.n Llançar llumins i puntes de cigarretes enceses.  
3.r L?ús de cartutxos de caça proveïts de tacs de paper.  
Es prohibeix si no es té l'autorització corresponent:  
4.t Les estades i acampades a zones no condicionades per a aquests usos.  
5.é La crema de restes agrícoles, forestals o de fem urbà.  
6.é L?emmagatzematge, el transport o la utilització de matèries inflamables o explosives.  
7.é La instal·lació d'abocadors de fem urbà, temporals o definitius.  
8.é Les operacions de carboneig de llenya i de destil·lació de plantes aromàtiques.  
9.é El llançament de coets, globus o artefactes de qualsevol classe que continguen foc.  
10. La utilització de grups electrògens, motors, equips elèctrics o d'explosió, aparells de soldadura, etc.  
11. L?acumulació i l'emmagatzematge de fusta, llenya, residus o qualsevol altra matèria combustible que constituesca risc d'incendi.  
Avisos en cas d'incendi.  
Qui advertesca l'existència o l'inici d'un incendi forestal haurà d'intentar-ne l'extinció amb la màxima urgència, si ho permeten la distància i intensitat del foc. En cas contrari, haurà donar-ne compte pel mitjà més ràpid possible a l'alcalde o a l'agent de l'autoritat més pròxim, els quals immediata-  
ment ho comunicaran a la Unitat Forestal Provincial corresponent, els telèfons de la qual són: 20 42 11 (Castelló), 26 11 09 (Alacant) i 352 92 67 (València).  
Sancions  
Les infraccions a les normes i prohibicions contingudes en aquesta Circular, seran sancionades d'acord amb el que estableixen la Llei i el Reglament d'Incendis Forestals.  
Autoritzacions:  
L?autorització prèvia que cal per a algunes operacions o accions, se sol·licitarà a les Direccions Territorials de la Conselleria d?agricultura i Pesca, que podran delegar en els Ajuntaments i en els Agents Forestals aquelles que es consideren d'urgent necessitat de realització.  
Coordinació per a l?extinció d'incendis:  
En tot moment es tindrà en compte la normativa general vigent i especialment la exposada al Pla INFOVA, aprovat pel Decret núm. 92/86 de 8 de juliol, del Consell de la Generalitat Valenciana, pel que fa a la coordinació de les actuacions dels organismes implicats en la prevenció i extinció d'incendis forestals.  
València, 9 de maig de 1989.  
El Conseller d?agricultura i Pesca,   
LUIS FONT DE MORA MONTESINOS